прыклад, аднойчы з сябрамі пасвілі кароў і знайшлі ў акопе скрынку патронаў. Вырашылі імі ўвечары пужаць ваўкоў. Калі сцямнела, запалілі вогнішча і сталі кідаць па аднаму патрону ў агонь. Патроны гучна стралялі. Мы ляжалі ля вогнішча, расказвалі самыя неверагодныя гісторыі. З намі быў сабачка, які дапамагаў пасвіць кароў. Патрэсквалі смаловыя дровы, мы слухалі чарговую байку, падкідвалі па аднаму патрону, і раптам з цемры выскачыў воўк, прамільгнуў паміж нас і ўмомант схапіў сабачку. Пакуль мы ачомаліся, ён знік разам з сабачкай. Нават спужацца ніхто не паспеў.